નથવાણીના પત્રના જવાબમાં કેન્દ્રીય રેલવે મંત્રી પીયૂષ ગોયલે જણાવ્યું હતું કે, ભારતીય રેલવે ઇ-એપ્લીકેશન “કોન્ટ્રાક્ટ, લેબર પેમેન્ટ મેનેજમેન્ટ પોર્ટલ ઓન ઇન્ડિયન રેલવે" વિકસાવી રહી છે, જેમાં રેલવે ઠેકેદારો સાથે સંકળાયેલા કરાર આધારીત કર્મચારીઓના નામ, સરનામા, આધાર નંબર, બેંક વિગતો, વેતન ચૂકવણી, વગેરે જેવી વિગતો ઠેકેદારો દ્વારા દાખલ કરવામાં આવશે. તેમણે વધુમાં જણાવ્યું હતું કે, આ ઇ-એપ્લિકેશન કોન્ટ્રાક્ટ સ્ટાફ માટે લઘુતમ વેતન, વેતન ચૂકવણી વગેરે જેવી મજૂર અધિકારોની બાબતોની અમલવારીને સુનિશ્ચિત કરશે.